
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A  T S K E

R J E Š E N J E

Trgovački sud u Osijeku, po stečajnoj sutkinji Nadi Roso, u stečajnom postupku predlagatelja FINA RC Osijek Podružnica Osijek za otvaranje stečajnog postupka nad dužnikom SPORTSKA URUGA AMATERA LJUBITELJA PIKADA NOVI GRAD, Osijek, M. Divalta 52, OIB: 71747851057, reg. broj 14004480, dana 24. svibnja 2018. g.,
	
r i j e š i o    j e :

1. Otvara se stečajni postupak nad dužnikom SPORTSKA URUGA AMATERA LJUBITELJA PIKADA NOVI GRAD, Osijek, M. Divalta 52, OIB: 71747851057, reg. broj 14004480.
	
2. Za stečajnog upravitelja određuje se Šimo Bošnjak iz Osijeka, A. Reisnera 10, OIB 38523531471.

3. Zaključuje se stečajni postupak nad dužnikom SPORTSKA URUGA AMATERA LJUBITELJA PIKADA NOVI GRAD, Osijek, M. Divalta 52, OIB: 71747851057, reg. broj 14004480.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se nadležnom registru udruga RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek, radi upisa brisanja dužnika.  

6. Nalaže se FINI da naloži banci prijenos zaplijenjenoga iznosa predujma na račun Trgovačkog suda u Osijeku broj HR31 2390 0011 3000 0020 0 model HR05 272-68-18 i obustavi daljnju pljenidbu do iznosa iz st. 1 čl. 112 Stečajnog zakona (NN 105/15) ako iznos predujma nije zaplijenjen u cijelosti.




Obrazloženje


Rješenjem ovoga suda broj 6 St-68/18-4 od 22. ožujka 2018.g pokrenut je prethodni postupak nad dužnikom, za privremenog stečajnog upravitelja imenovan je Šimo Bošnjak iz Osijeka, te je za 26. travanj 2018. g. zakazano ročište radi izjašnjenja o prijedlogu za pokretanje stečajnog postupka. 
 
Dana 26. travnja 2018. g. na ročištu za ispitivanje uvjeta za otvaranje stečajnog postupka nad dužnikom iz izvješća privremenog stečajnog upravitelja proizlazi slijedeće:

Zahtjev za provedbu stečajnog postupka nad dužnikom podnijela je FINA Regionalni centar Osijek dana 29. studenog 2017. godine zbog blokade žiro računa dužnika u neprekidnom razdoblju od 120 dana u ukupnom iznosu od 33.865,52 kn, te je utvrđeno da dužnik ima jednog zaposlenika.

Udruga je osnovana u cilju promicanja, razvitka i unapređenja pikado sporta. Razvitak i promicanje pikado sporta, osposobljavanje i unapređivanje rada članova, naročito okupljanje mladeži i odraslih, te da iste kroz praksu odgaja u duhu športske solidarnosti i amaterizma. Zaštita vlastitih interesa, zastupanje te zaštita interesa i uvjerenja svojih članova u savezima i zajednicama udruga kao i ovlaštenih državnih tijela.
Tvrtka - naziv: Sportska udruga amatera ljubitelja pikada „Novi grad“
Skraćena tvrtka - naziv: Udruga Novi grad
Sjedište društva: Osijek, Martina Divalta 52
OIB: 71747851057
Registarski broj: 14004480
Predmet poslovanja – djelatnosti: udruga se bavila djelatnostima ugostiteljstva, sudjelovanja u sportskim natjecanjima, sportska poduka, pikado i dr.
Oblik udruživanja: udruga - građani
Osoba ovlaštena za zastupanje: Ivana Svalina, predsjednica, OIB: 593349947788,
				       Damir Plic, dopredsjednik, OIB: 68931835773
Osnivački akt:  Statut od 23. siječnja 2017. godine
Prilog: Ispis iz Registra udruga
Premda je predlagatelj FINA Regionalni centar Osijek, Podružnica Osijek, u svom prijedlogu za otvaranje stečajnog postupka navela da je kod dužnika zaposlena jedna osoba, provjerom kod Hrvatskog zavoda za mirovinsko osiguranje utvrđeno je da su kod dužnika zaposlene tri osobe. 

Prema dostavljenoj dokumentaciji predlagatelja, dužnik je bio u neprekidnoj blokadi u razdoblju od 120 dana u ukupnom iznosu od 33.865,52 kune.
Prema potvrdi o blokadi računa i novčanih sredstava ovršenika koja je pribavljena od FINA-e Regionalni centar Osijek, dana 16. travnja 2018. godine, Klasa 120-11/18-01/53, Ur broj: 08-6062-18 blokada žiro računa dužnika iznosi 34.325,83 kune, a broj dana blokade je 207, odnosno neprekidna blokada iznosi ukupno 180 dana u prethodnih 6 mjeseci.
Iz izloženog je evidentno da kod dužnika postoji razlog za otvaranje stečajnog postupka zbog nesposobnosti za plaćanje (članak 6., stavak 2. Stečajnog zakona), jer dužnik trajnije ne može ispunjavati svoje dospjele novčane obveze.
Radi utvrđivanja imovine zatraženo je od predsjednice Udruge Ivane Svaline knjigovodstveno – financijsku  dokumentacije za dužnika. 
Ista je izvijestila da ne posjeduje nikakvu dokumentaciju, te da poslovne knjige nisu vođene. Naime, ista je dostavila samo ukupan promet Udruge za 2017. godinu koji iznose 654.127,00 kuna te popis plaćenih troškova tako da je iz popisa razvidno da promet ne pokriva ukupne troškove odnosno iskazan je negativan saldo u iznosu od 39.107,55 kuna.
Zbog navedenog od Porezne uprave, Područnog ureda u Osijeku zatraženo je temeljna financijska izvješća za Udrugu, no oni su izvijestili da financijska izvješća nisu predana nego su predani samo JOPPD obrasci i to za mjesece ožujak, travanj, svibanj, lipanj i srpanj 2017. godine iz kojih je razvidno da je Udruga isplaćivala plaće u navedenom razdoblju.
Kod Udruge nije pronađena nikakva imovina, a niti je ista evidentirana u poslovnim knjigama. 
Nadalje, radi utvrđivanja imovine pribavljena je Potvrda Općinskog suda u Osijeku – Zemljišno knjižnog odjela broj 21719/2018 od 17. travnja 2017. godine iz kojeg proizlazi da Udruga nije upisana kao vlasnik nekretnina.
Od Centra za vozila Hrvatska d.d., CVH STP „Autoreparatura“, pribavljeno je Uvjerenje broj: H010-U-00029-18 od 13. travnja 2018. godine iz kojeg je razvidno da dužnik nije evidentiran kao vlasnik vozila. 
Prema dostavljenoj dokumentaciji uz prijedlog kao i pribavljenim potvrdama evidentno je da dužnik nema imovinu koja bi ušla u stečajnu masu, a da postoje samo obveze Udruge iskazane u iznosu od 39.107,55 kuna te stoga postoji uvjet o prezaduženosti udruge iz članka 7. Stečajnog zakona (NN, br. 71/15 i 104/17), jer Udruga nema imovinu, a postoje samo obveze udruge.
1. Predvidivi troškovi otvorenog stečajnog postupka
	RB
	Opis troška
	Iznos

	1
	Troškovi izrade pečata 
	150,00

	2
	Knjigovodstveni troškovi za 6 mjeseci (500,00 mjesečno)
	3.000,00

	3
	Nagrada stečajnom upravitelju
	1.600,00

	4
	Otvaranje žiro-računa
	200,00

	5
	Zatvaranje žiro-računa
	200,00

	8
	Naknada banke
	500,00

	9
	Ostali nepredviđeni troškovi
	1.000,00

	
	UKUPNO:
	6.650,00



Kod dužnika Sportska udruga amatera ljubitelja pikada Novi grad Osijek, Martina Divalta 52 OIB: 71747851057, reg. broj: 14004480, prema priloženoj dokumentaciji postoje oba zakonska uvjeta za otvaranje stečajnog postupka iz članka 5., stavak 2. Stečajnog zakona tj. dužnik je nesposoban za plaćanje jer ne može trajnije ispunjavati svoje dospjele novčane obveze,  a također dužnik je prezadužen jer ne raspolaže imovinom iz koje bi se mogle podmiriti postojeće obveze. 
Budući da ne postoji imovina društva za pokriće troškova stečajnog postupka, temeljem članka 132., stavak 1. Stečajnog zakona Rješenjem da se pozovu osobe koje imaju pravni interes za provedbu stečajnog postupka da u roku od 15 dana uplate predujam za namirenje troškova postupka u iznosu od 6.650,00 kuna.
Ukoliko osobe koje imaju pravni interes ne predujme navedeni iznos da se temeljem članka 132., stavak 2. Stečajnog zakona donese Rješenje o otvaranju i zaključenju stečajnog postupka.

	Rješenjem ovoga suda broj 6 St-68/18 od 26. travnja 2018. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 6.650,00 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 27. travnja 2018. g.
 
Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: prijedlog FINE za provedbu stečajnog postupka od 22.1.2018. g., ispis iz registra udruga na dan 23.1.2018. g. i na dan 16.4.2018. g., popis osiguranika HZMO od 13.4.2018. g., Potvrda FINA o blokadi računa od 16.4.2018. g., promet i troškovi Udruge za 2017. g., Potvrda zk. odjela Osijek od 17.4.2018. g., Uvjerenje CVH STP Autoreparatura Osijek od 13.4.2018. g., izvješće o primitcima, porezu na dohodak i prirezu na dan 31.3.2017. g., 28.4.2017. g., 31.5.2017. g., 30.6.2017. g., 31.7.2017. g.
Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje nikakvu imovinu a niti onu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.

	Za stečajnog upravitelja, automatskim odabirom, imenovan je Šimo Bošnjak iz Osijeka s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.

	U Osijeku 24. svibnja 2018. g.

Zapisničar: Danijela Sekulić				                  STEČAJNA SUTKINJA    
		Nada Roso                                                                                                          
POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:	
1. st. uprav. Šimo Bošnjak
2. e-ogl. pl.
3. RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek 
4. kal. 29.6.

